ΚΑΝΟΝΙΣΜΟΣ (ΕΟΚ) αριθ. 833/92 ΤΟΥ ΣΥΜΒΟΥΛΙΟΥ της 30ής Μαρτίου 1992 για την τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελουργικές περιόδους 1988/89 μέχρι 1995/96, πριμοδοτήσεων για οριστική εγκατάλειψη αμπελουργικών εκτάσεων και για την κατάργηση του κανονισμού (ΕΟΚ) αριθ. 2239/86 για ειδική κοινή δράση για τη βελτίωση των αμπελοοινικών διαρθρώσεων στην Πορτογαλία ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: ότι ο κανονισμός (ΕΟΚ) αριθ. 1442/88 (2) δεν εφαρμόζεται επί του παρόντος στην Πορτογαλία 7 ότι ο κανονισμός (ΕΟΚ) αριθ. 2239/86 (3) προβλέπει τη λήψη μέτρων οριστικής εγκατάλειψης και αναδιάρθρωσης των αμπελουργικών εκτάσεων 7 ότι το καθεστώς πριμοδοτήσεων οριστικής εγκατάλειψης αμπελώνων, το οποίο εφαρμόζεται στα λοιπά κράτη μέλη μεταφέρθηκε με τον κανονισμό (ΕΟΚ) αριθ. 1327/90 (4) στο Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, και ότι το ποσοστό της κοινοτικής χρηματοδοτικής παρέμβασης καθορίσθηκε στο 100 % 7 ότι, σύμφωνα με τις διατάξεις της πράξης προσχώρησης της Ισπανίας και της Πορτογαλίας, οι διατάξεις που αφορούν την κοινή οργάνωση αμπελοοινικής αγοράς εφαρμόζεται στην Πορτογαλία από το δεύτερο μεταβατικό στάδιο και ότι θα πρέπει να δύναται επίσης να εφαρμοστεί το γενικό κεθεστώς οριστικής εγκατάλειψης και στο εν λόγω κράτος μέλος με παράλληλη διατήρηση του ύψους των πριμοδοτήσεων που ισχύει επί του παρόντος, έτσι ώστε να ληφθεί υπόψη η ειδική διαρθρωτική κατάσταση 7 ότι, στις 7 Αυγούστου 1991, η Επιτροπή ενέκρινε το λειτουργικό πρόγραμμα αναδιάρθωσης των αμπελώνων που υπέβαλε η Πορτογαλία και το οποίο προορίζεται να αντικαταστήσει το καθεστώς αναδιάρθρωσης που προβλέπεται στον κανονισμό (ΕΟΚ) αριθ. 2239/86 7 ότι θα πρέπει επομένως να τροποποιηθεί ο κανονισμός (ΕΟΚ) αριθ. 1442/88 και να καταργηθεί ο κανονισμός (ΕΟΚ) αριθ. 2239/86 7 ότι αυτός ο τελευταίος κανονισμός παραμένει, εντούτοις, σε ισχύ όσον αφορά τις υποχρεώσεις που ανέλαβε η Πορτογαλία στα πλαίσια αυτού του κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1442/88 τροποποιείται ως εξής: 1. Στο άρθρο 2 προστίθεται η ακόλουθη παράγραφος 5: «5. Όσον αφορά την Πορτογαλία, οι πριμοδοτήσεις και τα ποσά ανά εκτάριο που ισχύουν είναι τα ακόλουθα: α) για τις εκτάσεις που δεν είναι μικρότερες από 10 ares αλλά όχι μεγαλύτερες από 25 ares, οι οποίες καλλιεργούνται με ποικιλίες οινοποιήσιμων σταφυλιών και αποτελούν το σύνολο της καλλιεργούμενης αμπελουργικής έκτασης της συγκεκριμένης εκμετάλλευσης: 2 500 Ecu 7 β) για τις εκτάσεις άνω των 25 ares που καλλιεργούνται με ποικιλίες οινοποιήσιμων σταφυλιών: - 1 000 Ecu, εφόσον η μέση απόδοση ανά εκτάριο των εν λόγω εκτάσεων δεν είναι μεγαλύτερη από 20 εκατόλιτρα, - 1 600 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 20 εκατόλιτρα αλλά όχι μεγαλύτερη από 25 εκατόλιτρα, - 2 200 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 25 εκατόλιτρα αλλά όχι μεγαλύτερη από 30 εκατόλιτρα, - 2 800 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 30 εκατόλιτρα αλλά όχι μεγαλύτερη από 50 εκατόλιτρα, - 3 500 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 50 εκατόλιτρα αλλά όχι μεγαλύτερη από 90 εκατόλιτρα, - 5 000 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 90 εκατόλιτρα αλλά όχι μεγαλύτερη από 130 εκατόλιτρα, - 6 200 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 130 εκατόλιτρα αλλά όχι μεγαλύτερη από 160 εκατόλιτρα, - 6 500 Ecu, εφόσον η μέση απόδοση ανά εκτάριο των εν λόγω εκτάσεων είναι μεγαλύτερη από 160 εκατόλιτρα 7 γ) για τις εκτάσεις που καλλιεργούνται με ποικιλίες που κατατάσσονται για τη συγκεκριμένη διοικητική ενότητα, στα επιτραπέζια σταφύλια, ή συγχρόνως στις εν λόγω ποικιλίες και στις οινοποιήσιμες ποικιλίες σταφυλιών: - 5 500 Ecu, εφόσον πρόκειται για καλλιέργεια σε κρεβατίνες, - 3 500 Ecu, εφόσον πρόκειται για άλλη μέθοδο καλλιέργειας εκτός από την καλλιέργεια σε κρεβατίνες. Τα ποσά που προβλέπονται στην πρώτη περίπτωση των στοιχείων β) και γ) προσαυξάνονται κατά 300 Ecu ανά εκτάριο, εφόσον οι συγκεκριμένες εκτάσεις αποτελούν το σύνολο της αμπελουργικής έκτασης που καλλιεργείται από τον αιτούντα.» 2. Στο άρθρο 7 παράγραφος 1, προστίθεται το ακόλουθο κείμενο: «Επιτρέπεται στην Πορτογαλία να μειώνει τα ποσά που προβλέπονται στο άρθρο 2 παράγραφος 5, εφόσον ο αιτών την πριμοδότηση οριστικής εγκατάλειψης είναι μέλος ενός οινοποιητικού συνεταιρισμού ή άλλης ένωσης αμπελουργών. Στην περίπτωση αυτή η πριμοδότηση μειώνεται κατά 7 % κατ' ανώτατο όριο και το αντίστοιχο ποσό καταβάλλεται στον εν λόγω συνεταιρισμό ή ένωση.» 3. Στο άρθρο 20, προστίθεται το ακόλουθο κείμενο: «- την εφαρμογή του παρόντος κανονισμού στην Πορτογαλία.» 4. Καταργείται το άρθρο 22. Άρθρο 2 Ο κανονισμός (ΕΟΚ) αριθ. 2239/86 καταργείται. Ωστόσο, οι διατάξεις αυτού του κανονισμού εξακολουθούν να εφαρμόζονται για τις υποχρεώσεις που ανέλαβε η Πορτογαλία πριν από την έναρξη ισχύος του παρόντος κανονισμού στα πλαίσια του καθεστώτος οριστικής εγκατάλειψης των αμπελώνων και πριν από τις 7 Αυγούστου 1991 στα πλαίσια του καθεστώτος αναδιάρθρωσης των αμπελώνων. Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Μαρτίου 1992.

[Source: multi_eurlex | Tokens: 5031]